
Dr. Ing. GHEORGHE CIUHANDU

UR2011-000606/18.01.2011
Referat
Privind avizarea Planului Urbanistic Zonal „Parc tehnologic pentru energii alternative şi parc fotovoltaic” extravilan Timişoara
Către Comisiile Consiliului Local al Municipiului Timişoara
Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere solicitarea înregistrată cu nr. UR2011-000606/18.01.2011, privind aprobarea Planului Urbanistic Zonal „Parc tehnologic pentru energii alternative si parc fotovoltaic” extravilan Timişoara;
Având în vedere prevederile Certificatului de Urbanism nr. 4792/03.11.2010, precum şi modificările survenite la Legea nr. 350/2001, în această perioadă;

Ţinând cont de Avizul de Oportunitate nr. 10/21.10.2010 şi de AVIZUL favorabil nr. 13/12.11.2010  al Comisiei Tehnice de Amenajare a Teritoriului şi de Urbanism

Documentaţia P.U.Z. „Parc tehnologic pentru energii alternative si parc fotovoltaic” extravilan Timişoara a fost afişată pe site-ul oficial al Primăriei Municipiului Timişoara începând cu luna noiembrie 2010 în vederea informării şi consultării populaţiei.

Având în vedere Dezbaterea publică organizată în data de 09 decembrie 2010, în baza Ghidului privind metodologia de elaborare şi conţinutul cadru al P.U.D./P.U.Z şi a legislaţiei în vigoare cu privire la amenajarea teritoriului şi urbanismului, la care au participat cetăţenii din zonă în conformitate cu Procesul Verbal anexat;

Documentaţia Plan Urbanistic Zonal „Parc tehnologic pentru energii alternative si parc fotovoltaic” extravilan Timişoara, este elaborata de B.I.A. ION BARBU proiect nr. 09/2010, la cererea beneficiarului CONSILIUL JUDETEAN TIMIS.
Zona studiată care face obiectul acestei documentaţii, nu se află în zonă de protecţie a monumentelor istorice. Consiliul Judeţean Timiş Avizul nr. 158/23.12.2010.
Prin prezentul Plan Urbanistic Zonal „Parc tehnologic pentru energii alternative si parc fotovoltaic” extravilan Timişoara, nu se încalcă prevederile OUG nr. 114/2007 privind modificarea şi completarea OUG nr. 195/2005 privind protecţia mediului.
Terenul studiat în cadrul documentaţiei este situat în extravilanul oraşului Timişoara la circa 10 km distanţă de acesta, în partea de Nord a municipiului, in proximitatea centurii rutiere, la sud si a drumului DC 58 spre vest (drum ducând spre localitatea Covaci), iar spre nord De.249 delimitând teritoriul aparţinând oraşului Timişoara de cel aparţinând comunei Sânandrei şi este nereglementat din punct de vedere urbanistic.
Terenul studiat, în suprafaţă totală de 60 ha (600000 mp) este înscris în: CF nr. 415451 (provenită din conversia de pe hârtie a CF nr. 137166), nr. CAD Cc256 în suprafaţă de 39600 mp reprezentând teren extravilan curţi construcţii, fiind domeniul public al Judeţului Timiş în administrarea Consiliului Judeţean Timiş; CF nr. 415453 (provenită din conversia de pe hârtie a CF nr. 137166), nr. CAD Cc254 în suprafaţă de 3000 mp reprezentând teren extravilan curţi construcţii, fiind domeniul public al Judeţului Timiş în administrarea Consiliului Judeţean Timiş; CF nr. 415055 (provenită din conversia de pe hârtie a CF nr. 137166), nr. CAD Cc241 în suprafaţă de 161100 mp reprezentând teren extravilan curţi construcţii, fiind domeniul public al Judeţului Timiş în administrarea Consiliului Judeţean Timiş; CF nr. 415455 (provenită din conversia de pe hârtie a CF nr. 137166), nr. CAD Cc237 în suprafaţă de 45600 mp reprezentând teren extravilan curţi construcţii, fiind domeniul public al Judeţului Timiş în administrarea Consiliului Judeţean Timiş; CF nr. 415457 (provenită din conversia de pe hârtie a CF nr. 137166), nr. CAD Cc246 în suprafaţă de 350700 mp reprezentând teren extravilan curţi construcţii, fiind domeniul public al Judeţului Timiş în administrarea Consiliului Judeţean Timiş. 
Prin documentaţie se propune:

- edificarea unui parc tehnologic pe o suprafaţă de 15 ha

- edificarea unui parc fotovoltaic pe o suprafaţă de 45 ha

- realizarea unui acces auto făcând legătura dintre sit şi o cale de circulaţie existenta

U.T.R.1 - PARC TEHNOLOGIC: suprafaţa de 15ha se va împărţi intr-un număr de 27 de loturi, din care un lot este destinat funcţiunii socio-administrative, un al doilea lot este destinat utilitarilor, urmând ca cea mai mare parte a loturilor ramase sa fie concesionate investitorilor

- funcţiuni si servicii publice (lot 1)

- zona de funcţiuni industriale de cercetare si depozitare (lot 2,3,...25)

- zona de utilităţi (lot 26)

 - zona destinată amenajării spatiilor verzi, parcărilor corpului administrativ şi drumurilor interioare parcelei (lot 1)

- zona destinată drumurilor, trotuarelor şi spatiilor verzi de aliniament (lot 27)

U.T.R. 2 - PARC FOTOVOLTAIC: suprafaţa în cauză se va împărţi in 2 loturi, respectiv lotul 28 si lotul 29 având următoarele zone funcţionale:

                        - drumul perimetral 

                        - zona cuprinzând spaţiul alocat panourilor fotovoltaice si a staţiilor de transformare a energiei necesare colectării si transmiterii acesteia
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferenta P.U.G., aprobat prin HCL nr. 157/05.08.2002 şi prelungit cu HCL nr. 139/2007.

Accesul auto si pietonal necesare funcţiunii propuse, se vor realiza conform Avizului Comisiei de Circulaţie nr. DT2010-002246/02.12.2010.

În conformitate cu planşa nr. U-06 „Obiective de utilitate publică”, se va trece in domeniul public o suprafaţă de teren în vederea constituirii domeniului public, suprafaţa exactă a acesteia urmând a fi stabilită până la faza de A.C.

Indicii de construibilitate propuşi prin documentaţie sunt:

UTR 1: PARC TEHNOLOGIC
- POT max. = 55 %

- CUT max. = 2,0

- Regim de înălţime max. = P+2E; H(cornişă) = 15,00m

UTR 2: PARC FOTOVOLTAIC
- POT max. = 70 %

- CUT max. = 1,0

Prin documentaţie se propun spaţii verzi de min 20 % .

Autorizaţia de Construire se va putea emite doar după ce suprafeţele de teren afectate de dezvoltarea tramei stradale, vor fi trecute în domeniu public.
Suprafaţa studiată prin prezentul Plan Urbanistic Zonal, de 60 ha (600000 mp) conform extraselor CF şi a planului parcelar,  se va introduce în intravilanul municipiului Timişoara, şi terenul va trece în zona D de impozitare
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. (M.T.C.T.)

Planul Urbanistic Zonal „Parc tehnologic pentru energii alternative şi parc fotovoltaic” extravilan Timişoara se va integra în Planul Urbanistic General al Municipiului Timişoara şi va avea o valabilitate de 10 ani, perioadă în care trebuie demarate investiţiile prevăzute în documentaţie.

Având în vedere Referatul de specialitate al Instituţia Arhitectului Şef, lăsăm la aprecierea Consiliului Local Timişoara oportunitatea realizării acestui obiectiv

